Diari Oficial de la Generalitat Valenciana


Sumari del DOGV 10170, del 26-02-2025 (2025/2411)

RESOLUCIÓ de 23 de desembre de 2024, de la Direcció General d’Energia i Mines per la qual s’atorga a la societat Vega del Moll, SA, la concessió derivada de permís d’investigació, denominada “Vega de Moll”, número 2734-A, secció C, en el terme municipal de Morella (Castelló), en execució de la sentència número 503/2023, del Tribunal Superior de Justícia de la Comunitat Valenciana, sala contenciosa administrativa, secció primera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10142

Data del DOGV
:   26-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/2411

CVE
:   DZFT-L-2612-4823

Data del document
:   23-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Vist l’expedient MIEXCD/2000/6/12 instruït pel Servici Territorial d’Indústria, Energia i Mines de Castelló (d’ara en avant, STIEMC), promogut per la societat VEGA DEL MOLL, SA, amb NIF: D21375684, i en execució de la Sentència número 503/2023, del Tribunal Superior de Justícia de la Comunitat Valenciana (d’ara en avant, TSJCV), de data 17 d’octubre de 2023, tenint en compte els següents:

*Antecedents*

Primer. En data 3 de setembre de 1998, per resolució del Servici Territorial d’Indústria i Energia de Castelló es va atorgar el permís d’investigació denominat Vega del Moll núm. 2734, de vint-i-set quadrícules mineres, per a recursos de la secció C, argiles i arenes feldespàtiques, de la vigent Llei de mines, situat en el terme municipal de Morella (Castelló), per un termini de tres anys a favor de la mercantil UTE Villagrasa, SL-Azuliber, SA, segons pla de demarcació de data 1 de juliol de 1998.

Segon. En data 7 de maig de 2000, la mercantil UTE Villagrasa, SL-Azuliber, SA, va sol·licitar davant del Servici Territorial d’Indústria i Energia de Castelló la concessió d’explotació Vega del Moll, núm. 2734-A sobre una superfície de sis quadrícules mineres, derivada del permís d’investigació VEGA DEL MOLL, núm. 2734, per a recursos de la secció C, argiles i arenes feldespàtiques.

Tercer. En data 7 de setembre de 2001 i posteriors, la mercantil UTE Villagrasa, SL-Azuliber, SA, va presentar davant del Servici Territorial d’Indústria i Energia de Castelló la documentació prevista en l’article 89 del Reglament general per al règim de la mineria, aprovat pel Reial decret 2857/1978, en contestació a diferents requeriments del Servici Territorial d’Indústria i Energia, de l’òrgan forestal i de l’òrgan mediambiental.

Quart. En data 1 de gener de 2002 va ser publicat en el *Butlletí Oficial de la Província de Castelló*  núm. 1 l’anunci de la sol·licitud de la concessió d’explotació nomenada Vega del Moll núm. 2734-A, derivada del permís d’investigació Vega del Moll, núm. 2734, i no es van presentar al·legacions durant el termini concedit.

Quint. Per Resolució de 17 de maig de 2005, de la Direcció General d’Indústria i Comerç es va denegar l’atorgament de la citada concessió d’explotació Vega del Moll, núm. 2734-A, derivada del permís d’investigació Vega del Moll, núm. 2734. Una vegada finalitzada la via administrativa va ser interposat un recurs contenciós administratiu contra esta resolució, estimat parcialment per la Sentència núm. 392/2010, del TSJCV, de data 20 d’abril de 2010, mitjançant la qual es va anul·lar la denegació de la concessió minera i es va imposar la retroacció d’actuacions al moment d’emissió de determinats informes sectorials en la tramitació de l’expedient, a tenor literal:

«1. Que, estimant parcialment el recurs contenciós administratiu interposat per Villagrasa, SL, contra els actes administratius identificats en el primer dels fonaments jurídics d’esta sentència. Els declarem contraris a dret, anul·lem i deixem sense efecte.

2. Acordem la retroacció d’actuacions al moment d’emissió dels informes sectorials, de la Direcció Territorial d’Indústria i Energia de Castelló, de la Direcció Territorial de Medi Ambient de Castelló, de la Direcció General de Patrimoni Artístic de la Conselleria de Cultura i Educació, i de l’Ajuntament de Morella, en l’expedient 495/01-AIA, en la Direcció General de Planificació i Gestió del Medi; i estos informes han de tindre en compte que només se sol·licita el pas a concessió d’explotació Vega del Moll 2734-A. (…) ».

Sext. En data 2 de setembre de 2011 la Direcció General d’Avaluació Ambiental i Territorial, de la conselleria amb competència en medi ambient, emet informe en el qual s’expressa els requisits per a l’elaboració de la nova documentació que ha de presentar el promotor per a poder realitzar l’avaluació ambiental del projecte. En data 27 d’octubre de 2011 el Servici Territorial d’Indústria i Innovació de Castelló va remetre una còpia d’este escrit al promotor del projecte perquè en prenguera coneixement i efectes.

Sèptim. Per Resolució de 23 de maig de 2013, del Servici Territorial d’Energia de Castelló va ser autoritzat el canvi de titularitat de la sol·licitud de concessió d’explotació Vega del Moll, núm. 2734-A, a favor de la mercantil Vega del Moll, SA, citada.

Octau. En la instrucció de l’expedient s’han tingut en compte els informes sectorials següents:

– Informe de data 4 d’octubre de 2010 de la Confederació Hidrogràfica de l’Ebre.

– Informe de data 28 de novembre de 2012 de la Direcció General de Cultura, favorable, d’acord amb l’article 11 de la Llei 4/1998, d’11 de juny, de patrimoni cultural valencià.

– Informe forestal favorable de data 30 de gener de 2017.

– Informe de l’òrgan competent en Xarxa Natura 2000 de data 2 de març de 2018.

Nové. En data 12 de juliol de 2017 el Servici Territorial d’Indústria i Energia de Castelló va remetre la documentació tècnica i els informes sectorials a l’òrgan ambiental, per a l’emissió de la preceptiva declaració d’impacte ambiental (d’ara en avant, DIA).

Dècim. En data 28 de desembre de 2018 es va rebre, en el Servici Territorial d’Indústria i Energia de Castelló, DIA, de data 27 de desembre de 2018, acceptable únicament a efectes ambientals, amb una sèrie de condicionants (número d’expedient en l’òrgan ambiental: 093/1660-KSC).

Onzé. En data 27 de febrer de 2019 el Servici Territorial d’Indústria i Energia de Castelló, en vista de la DIA de 27 de desembre de 2018, va requerir a la mercantil interessada la presentació de nous textos refosos del projecte d’explotació, pla de restauració integral i estudi d’impacte ambiental per a la seua adaptació a la referida DIA i als informes sectorials tramitats.

Dotzé. Per a donar compliment al requeriment del Servici Territorial d’Indústria i Energia de Castelló de 27 de febrer de 2019, la mercantil interessada va aportar en dates de 16 i 18 de maig de 2019 un nou projecte d’explotació de data maig 2019, visat el 17 de maig de 2019 pel Col·legi Oficial d’Enginyers Tècnics i Graus de Mines i Energia Est-Sud, amb núm. 3242/2019; estudi d’impacte ambiental de data maig de 2019, visat el 17 de maig de 2019 en el citat col·legi professional amb núm. 4748/2019, i pla de restauració integral de data maig de 2019, visat el 16 de maig de 2019 en el Col·legi Oficial d’Enginyers de Mines de Llevant amb núm. E0023/19-VA.

Tretzé. En data 19 de juny de 2019 va ser emés, per personal tècnic adscrit al Servici Territorial d’Indústria i Energia de Castelló, un informe favorable amb una sèrie de condicions, per a l’atorgament a la mercantil Vega del Moll, SA, de la concessió d’explotació denominada Vega del Moll, núm. 2734-A, derivada del permís d’investigació Vega del Moll, núm. 2734, sobre una superfície de sis quadrícules mineres, i proposa, així mateix, l’aprovació del pla de restauració integral de la concessió citada, amb una altra sèrie de condicionants.

Catorzé. En data 8 de juliol de 2019 este centre directiu va concedir tràmit d’audiència a l’entitat interessada per un termini de deu dies, prèviament a elaborar la proposta de resolució, en justificar-se, a la vista i estudi de la documentació que consta en l’expedient referit, que només era procedent l’atorgament de tres de les sis quadrícules mineres sol·licitades.

Quinzé. En data 9 de juliol de 2019 la mercantil Vega del Moll, SA, va presentar, en contestació al tràmit d’audiència concedit, un escrit en el qual no consten al·legacions, i manifesta expressament que es continue amb la instrucció de l’expedient d’atorgament de la concessió d’explotació.

Setzé. En data 10 de juliol de 2019, el Servici Territorial d’Indústria i Energia de Castelló va emetre una proposta favorable a l’atorgament de la concessió denominada Vega del Moll núm. 2734-A, sobre tres quadrícules mineres, i va proposar al seu torn l’aprovació del pla de restauració integral de la concessió citada.

Desseté. Per Resolució de data 11 de juliol de 2019 de la Direcció General d’Indústria i Energia, es va resoldre l’atorgament a la societat Vega de Moll, SA, la concessió d’explotació VEGA DEL MOLL núm. 2734-A, del Registre miner de la província de Castelló, per a recursos de la secció C, argiles, per un termini de 30 anys, per a una extensió de tres quadrícules mineres. La resolució va ser notificada en data 15 de juliol de 2019.

Dihuité. En data 8 d’agost de 2019 la mercantil Vega del Moll, SA, va interposar un recurs d’alçada contra la resolució d’atorgament, emesa en data 11 de juliol de 2019, i este va ser desestimat en data 20 d’octubre de 2020 per resolució de la secretària autonòmica d’Economia Sostenible, Sectors Productius, Comerç i Consum.

Denové. En data de registre d’entrada 3 d’octubre de 2019 l’empresa titular, Vega del Moll, SA, va presentar davant de l’òrgan territorial:

– Carta de pagament núm. 0521004454418, relativa a la garantia financera del Pla de restauració integral de la concessió minera Vega del Moll, núm. 2734-A, de vigència indefinida per un import de 806.053, 43 euros.

– Nomenament de la direcció facultativa.

– Document de Seguretat i Salut.

Vinté.En data 21 de juny de 2024 el Tribunal Superior de Justícia de la Comunitat Valenciana trasllada a la Generalitat Valenciana la Sentència ferma número 503/2023 del TSJCV, de data 17 d’octubre de 2023, relativa a l’atorgament de la concessió d’explotació minera Vega del Moll, núm. 2734-A, la decisió de la qual és:

«1. Estimar el recurs contenciós administratiu interposat per la mercantil Vega del Moll, SA, contra la resolució de la secretària autonòmica d’Economia Sostenible, Sectors Productius, Comerç i Consum, de data 20 d’octubre de 2020, que desestima el recurs d’alçada contra la Resolució de la directora general d’Indústria i Energia d’11 de juliol de 2019 per la qual s’atorga la concessió d’explotació Vega del Moll, núm. 2734-A, del Registre miner de Castelló de la província de Castelló, per a recursos de la secció C, argiles, per un termini de 30 anys, per a una extensió de tres quadrícules mineres.

2. Declarar estes resolucions contràries de dret i, en conseqüència, anul·lar-les i deixar-les sense efecte.

3. Declarar com a situació jurídica individualitzada el dret de la recurrent al fet que li siga atorgada la concessió d’explotació Vega del Moll, núm. 2734-A, del Registre miner de la província de Castelló, per a recursos de la secció C, argiles, per un termini de 30 anys, per a una extensió de 30 anys, per a una extensió de sis quadrícules mineres sol·licitades, i en conseqüència condemnar l’Administració a dictar resolució en este sentit. (…) ».

Vint-i-uné. En data 20 de setembre de 2024 el personal tècnic del Servici Territorial d’Indústria, Energia i Mines de Castelló emet un nou pla de demarcació, d’acord amb la Sentència 503/2023 del TSJCV citada en l’anterior antecedent, utilitzant el sistema de referència ED50, en aplicació de la disposició transitòria única del Reial decret 294/2016, de 15 de juliol, pel qual s’establix el procediment per a la gestió dels drets miners i dels drets del domini públic d’hidrocarburs afectats pel canvi del sistema geodèsic de referència.

Vint-i-dosé. En data 28 d’octubre de 2024 l’STIEMC emet una proposta de resolució a este centre directiu d’atorgament de concessió derivada d’un permís d’investigació denominat Vega del Moll, núm. 2734 de la secció C del Registre miner de la província de Castelló en compliment de la Sentència número 503/2023 del TSJCV, de data 17 d’octubre de 2023. Al seu torn, consta en l’expedient MIEXCD/2000/6/12 un informe emés per personal tècnic de l’STIEMC en data 10 de desembre de 2024.

*Fonaments de dret*

Primer. El títol V de la Llei de mines, de 21 de juliol de 1973, i del seu reglament general per al règim de la mineria, de 25 d’agost de 1978, regulen els aprofitaments dels recursos de la secció C.

Segon. El Reial decret 2994/1982, de 15 d’octubre, sobre restauració de l’espai natural afectat per activitats mineres, en aplicació de la disposició transitòria segona del Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l’espai afectat per activitats mineres, i el Decret 82/2005, de 22 d’abril, del Consell de la Generalitat, d’ordenació ambiental d’explotacions mineres en espais forestals de la Comunitat Valenciana.

Tercer. El Reial decret 1131/1988, de 30 de setembre, pel qual s’aprova el reglament per a l’execució del Reial decret legislatiu 1302/1986, de 28 de juny, d’avaluació d’impacte ambiental; la Llei 21/2013, de 9 de desembre, d’avaluació ambiental; la Llei 2/1989, de 3 de març, de la Generalitat Valenciana, d’impacte ambiental; el Decret 162/1990, de 15 d’octubre, del Consell de la Generalitat Valenciana, pel qual s’aprova el reglament per a l’execució de la Llei d’impacte ambiental; que despleguen la normativa en matèria d’impacte ambiental.

Quart. El Decret 23/2013, de 25 de gener, del Consell, pel qual s’establixen mesures per a l’agilitació i simplificació administrativa de procediment en matèria de mineria.

Quint. El Reial decret 294/2016, de 15 de juliol, pel qual s’establix el procediment per a la gestió dels drets miners i dels drets del domini públic d’hidrocarburs afectats pel canvi del sistema geodèsic de referència.

Sext. L’Orde 14/2011, de 31 de març, de la Conselleria d’Indústria, Comerç i Innovació, per la qual s’establixen els òrgans competents per a l’exercici de determinades funcions en matèria de drets miners.

Sèptim. El Decret 226/2023, de 19 de desembre, de 2023, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, i l’Orde 3/2024, de 16 d’abril, de la Conselleria d’Innovació, Indústria, Comerç i Turisme, mitjançant la qual es desplega el referit Decret 226/2023.

Octau. Les sentències següents, citades en els antecedents quint i vinté de la present resolució:

- La Sentència número 392/2010, del TSJCV, Sala Contenciosa Administrativa, Secció Tercera de València, de data 20 d’abril de 2010.

- La Sentència número 503/2023 del TSJCV, Sala Contenciosa Administrativa, Secció Primera de València, de data 17 d’octubre del 2023.

Vist això, els preceptes legals citats i altres disposicions d’especial i general aplicació, esta Direcció General d’Energia i Mines,

RESOL

*Primer*

Atorgar a la societat Vega del Moll, SA, en execució de la Sentència número 503/2023, del TSJCV, de data 17 d’octubre de 2023, la concessió explotació derivada de permís d’investigació denominada Vega del Moll, núm. 2734-A, per a recursos de la secció C de la Llei de mines, argiles, sobre una extensió de sis (6) quadrícules mineres, en el terme municipal de Morella, província de Castelló, per un període de 30 anys, a comptar, segons dicta l’article 39.3 de la Llei 39/2015, d’1 d’octubre, del procediment administratiu comú de les administracions públiques, des del 15 de juliol de 2019, data de notificació de la resolució anul·lada, de data 11 de juliol de 2019 de la Direcció General d’Indústria i Energia, a partir de la qual podien iniciar-se les labors que s’han desenrotllat en la concessió, en els térmens i condicions especials que s’inclouen en la present resolució, i la designació de la concessió minera serà la reflectida en el pla de demarcació de data 20 de setembre de 2024 que s’adjunta i la definida pels vèrtexs següents, prenent com a origen de longituds el meridià de Greenwich, l’el·lipsoide Hayford, dàtum europeu (sistema de referència ED50):

|  |  |  |
| --- | --- | --- |
| CE VEGA DEL MOLL NÚM. 2734-A | | |
| *VÈRTEXS* | *COORDENADES GEOGRÀFIQUES ED50* | |
| *LONGITUD (W)* | *LATITUD (N)* |
| P | 00º 07’ 40’’ | 40º 36’ 00’’ |
| 1 | 00º 07’ 00’’ | 40º 36’ 00’’ |
| 2 | 00º 07’ 00’’ | 40º 35’ 00’’ |
| 3 | 00º 07’ 40’’ | 40º 35’ 00’’ |
| P | 00º 07’ 40’’ | 40º 36’ 00’’ |

  

Taula núm. 1. Coordenades geogràfiques de les quadrícules sol·licitades (sistema de referència ED50).

Utilitzant l’aplicació de transformació de coordenades de l’Institut Geogràfic Nacional <http://www.ign.es/wcts-app>  s’obtenen les següents coordenades transformades georeferenciades al sistema ETRS89, al qual es referix la Llei 18/2014, de 15 d’octubre, per la qual es modifica l’article 76.2 de la Llei 22/1973, de 21 de juliol, de mines:

|  |  |  |
| --- | --- | --- |
| CE VEGA DEL MOLL NÚM. 2734-A | | |
| *VÈRTEXS* | *COORDENADES GEOGRÀFIQUES ED50* | |
| *LONGITUD (W)* | *LATITUD (N)* |
| P | 0º 07' 44,35'' | 40º 35' 55,84'' |
| 1 | 0º 07' 04,35'' | 40º 35' 55,84'' |
| 2 | 0º 07' 04,35'' | 40º 34' 55,84'' |
| 3 | 0º 07' 44,35'' | 40º 34' 55,84'' |
| P | 0º 07' 44,35'' | 40º 35' 55,84'' |

  

Taula núm. 2. Coordenades geogràfiques de les quadrícules sol·licitades (sistema de referència ETRS89).

Esta concessió s’atorga per al desenrotllament del projecte d’explotació (visat núm.: 3242/2019 en data 17 de maig de 2019 pel Col·legi Oficial d’Enginyers Tècnics i Graus de Mines i Energia Est-Sud) que consta en el present expedient MIEXCD/2000/6/12, amb una superfície total per a afectar de 83504 m², corresponent a una superfície total d’explotació aproximada de 52226 m² i una superfície destinada a apilaments, accessos i cordó visual aproximada de 31878 m², avaluats ambientalment mitjançant DIA de data 27 de desembre de 2018, que afecta parcialment les parcel·les: 5 i 7 del polígon 58 (zona d’explotació) i la 8 del polígon 53 (zona d’apilaments) del terme municipal de Morella (Castelló) d’acord amb la distribució de superfícies següent:

|  |  |  |  |
| --- | --- | --- | --- |
| *Zona* | *Polígon cadastral* | *Parcel·la cadastral* | *Superfície ocupada*  *de la parcel·la* |
| Explotació | 58 | 5 | 52846 m² |
| Apilaments 1 (Zac 1) | 53 | 8 | 4800 m² |
| Apilaments 2 (Zac 2) | 8 | 4800 m² |
| Zona d’apilaments 3 i 4 (Zac 3 i Zac 4) | 53 | 8 | 18688 m² |
| Cordó (pantalla visual) | 53 | 8 | 1760 m² |
| Accés a zona d’explotació des de camí rural | 58 | 5 | 780 m² |
| 7 | 150 m² |
| Accés a zones de restauració des del Mas del Salzeral de Baix | 58 | 5 | 250 m² |
| TOTAL, SUPERFÍCIE AUTORITZADA | | | 83238 m² |

  

Taula núm. 3. Parcel·les cadastrals i superfícies afectades per l’actuació del projecte d’explotació.

Els perímetres autoritzats d’explotació i zones d’apilaments queden definits i delimitats en coordenades UTM en el sistema de referència ETRS89, fus 30, en les taules núm. 4 i 5 respectivament (coordenades perímetre d’explotació i zones d’apilaments autoritzats) de la present resolució, i la superfície total autoritzada per al desenrotllament de l’activitat és de 83616 m².

|  |  |  |  |  |  |  |
| --- | --- | --- | --- | --- | --- | --- |
| COORDENADES PERÍMETRE D’EXPLOTACIÓ AUTORITZAT CE VEGA DEL MOLL NÚM. 2734-A | | | | | | |
| ETRS89 (fus 30) | | | | | | |
| *Perímetre* | *X* | *Y* | *Perím.* | *X* | *Y* |  |
| 1 | 743213,62 | 4497511,69 | 19 | 743347,91 | 4497265,21 |  |
| 2 | 743232,92 | 4497515,72 | 20 | 743327,38 | 4497240,59 |  |
| 3 | 743254,93 | 4497517,95 | 21 | 743305,48 | 4497226,91 |  |
| 4 | 743277,77 | 4497517,67 | 22 | 743280,84 | 4497218,70 |  |
| 5 | 743312,87 | 4497512,66 | 23 | 743246,63 | 4497215,96 |  |
| 6 | 743337,67 | 4497507,37 | 24 | 743195,98 | 4497224,17 |  |
| 7 | 743378,68 | 4497490,94 | 25 | 743153,56 | 4497221,43 |  |
| 8 | 743388,09 | 4497483,70 | 26 | 743173,52 | 4497257,33 |  |
| 9 | 743382,78 | 4497471,12 | 27 | 743187,21 | 4497304,81 |  |
| 10 | 743379,72 | 4497454,08 | 28 | 743189,66 | 4497335,11 |  |
| 11 | 743379,68 | 4497451,17 | 29 | 743187,08 | 4497368,08 |  |
| 12 | 743374,08 | 4497442,30 | 30 | 743179,64 | 4497398,57 |  |
| 13 | 743362,73 | 4497426,39 | 31 | 743167,56 | 4497427,44 |  |
| 14 | 743355,10 | 4497416,62 | 32 | 743177,43 | 4497439,27 |  |
| 15 | 743350,46 | 4497404,60 | 33 | 743196,17 | 4497456,62 |  |
| 16 | 743350,50 | 4497401,39 | 34 | 743208,60 | 4497471,32 |  |
| 17 | 743397,19 | 4497369,18 | 35 | 743215,31 | 4497480,93 |  |
| 18 | 743375,78 | 4497324,00 | 36 | 743216,27 | 4497494,37 |  |

  

Taula núm. 4. Perímetre autoritzat d’explotació (sistema de referència ETRS89 fus 30).

|  |  |  |
| --- | --- | --- |
| COORDENADES PERÍMETRE ZONES D’APILAMENTS AUTORITZADES CE VEGA DEL MOLL NÚM. 2734-A | | |
| ETRS89 (fus 30) | | |
| *Perímetre* | *X* | *Y* |
| 1 | 743213,62 | 4497511,69 |
| 2 | 743232,92 | 4497515,72 |
| 3 | 743254,93 | 4497517,95 |
| 4 | 743277,77 | 4497517,67 |
| 5 | 743312,87 | 4497512,66 |
| 6 | 743337,67 | 4497507,37 |
| 7 | 743378,68 | 4497490,94 |

  

Taula núm. 5. Perímetres autoritzats zones d’apilament (sistema de referència ETRS89 fus 30).

*Segon*

Aprovar el pla de restauració integral de la concessió minera Vega del Moll núm. 2734-A, de data 16 de maig de 2019, amb visat número E0023/19-VA pel Col·legi Oficial d’Enginyers de Mines de Llevant en data 16 de maig de 2019. La superfície d’este pla de restauració coincidix amb la superfície delimitada en el projecte d’explotació aprovat per la present resolució i definit en el resol primer d’esta resolució.

*Tercer*

Ordenar:

– La notificació de la present resolució a l’empresa Vega del Moll, SA

– De conformitat amb l’article 78.2 de la Llei 22/1973, de mines, i l’article 42.4 de la Llei 21/2013, d’avaluació ambiental, la publicació d’esta resolució en el *Diari Oficial de la Generalitat Valenciana*  i en el *Butlletí Oficial de la Província de Castelló*, així com en el tauló web d’esta conselleria.

– El trasllat de la present resolució al Servici Territorial d’Indústria, Energia i Mines de Castelló.

– La comunicació a l’Ajuntament de Morella; a la Direcció General d’Urbanisme, Paisatge i Avaluació Ambiental de la Conselleria de Medi Ambient, Infraestructures i Territori; a la Direcció General de Patrimoni Cultural de la Conselleria d’Educació, Cultura, Universitats i Ocupació; a la Confederació Hidrogràfica de l’Ebre i a l’Institut Geològic i Miner d’Espanya.

Condicions especials d’atorgament

Primer. Les labors d’explotació i restauració s’autoritzen exclusivament dins de la superfície total que ha d’afectar el projecte d’explotació que ve definida per les coordenades UTM en el sistema de referència ETRS89, fus 30, que figuren en les taules núm. 4 i 5 i d’acord, respectivament, amb el projecte d’explotació de data 17 de maig de 2019 aprovat per la present resolució (visat núm.: 3242/2019 en data 17 de maig de 2019 pel Col·legi Oficial d’Enginyers Tècnics i Graus de Mines i Energia Est-Sud) i el pla de restauració integral de data 16 de maig de 2019 aprovat per la present resolució (visat núm.: E0023/19-VA en data 16 de maig de 2019 pel Col·legi Oficial d’Enginyers de Mines de Llevant), amb una superfície d’afecció de l’activitat total autoritzada de 83280 m².

Segona.El compliment de les condicions ambientals, les mesures correctores i compensatòries, així com la resta de les determinacions establides en la DIA de data 27 de desembre de 2018, publicada en el DOGV número 8519, de data 1 d’abril de 2019, d’acord amb la Resolució de 8 de març de 2019, de la Direcció General de Medi Natural i d’Avaluació Ambiental, que passen a formar part del present acte administratiu.

Tercera.Per a la realització de labors en qualsevol altra àrea de la concessió d’explotació fora del perímetre determinat en les taules núm. 4 i 5 de la present resolució haurà d’obtindre’s la preceptiva autorització, amb l’aportació i tramitació reglamentària prèvies del projecte d’explotació, pla de restauració integral i estudi d’impacte ambiental, referits a la nova zona en la qual es pretenga explotar, així com, si és el cas, l’oportú instrument d’ordenació urbanística.

Quarta.La restauració dels terrenys se simultaniejarà amb les labors d’explotació d’acord amb el cronograma, pressupost i altres aspectes arreplegats en el pla de restauració aprovat.

Quinta.La falta de depòsit o d’actualització de la garantia de restauració en els terminis legalment establits, sense perjuí de les responsabilitats que determina la legislació minera en matèria sancionadora, suposarà causa suficient per a iniciar el procediment de caducitat de la concessió d’explotació atorgada.

L’incompliment greu o molt greu dels condicionats impostos en la DIA i del projecte d’explotació i el pla de restauració integral que ara s’aproven també pot constituir causa de caducitat de la concessió i motivar l’execució de la garantia de restauració, així com l’exigència de responsabilitat a l’entitat titular d’esta o, si és el cas, a l’entitat explotadora.

Sexta.Els treballs d’explotació i restauració s’executaran en el que no s’oposen a les condicions especials imposades en la present resolució i respectivament segons:

a) Projecte d’explotació de data 17 de maig de 2019 (visat núm.: 3242/2019 en data 17 de maig de 2019 pel Col·legi Oficial d’Enginyers Tècnics i Graus de Mines i Energia Est-Sud).

b) Pla de restauració integral de data 16 de maig de 2019, visat núm.: E0023/19-VA en data 16 de maig de 2019 pel Col·legi Oficial d’Enginyers de Mines de Llevant.

c) Les condicions, mesures correctores i mesures compensatòries establides en la DIA favorable, condicionada de data 27 de desembre de 2018 i en el posterior desplegament d’estos, mitjançant els corresponents plans de labors aprovats periòdicament per l’STIEMC i amb subjecció al que s’establix en la Llei 22/1973, de 21 de juliol, de mines; en el Reial decret 2857/1978, de 25 d’agost, pel qual s’aprova el Reglament general per al règim de la mineria; en el Reial decret 1389/1997, de 5 de setembre, pel qual s’aproven les disposicions mínimes destinades a protegir la seguretat i la salut dels treballadors en les activitats mineres; en el Reial decret 863/1985 de 2 d’abril, pel qual s’aprova el Reglament general de normes bàsiques de seguretat i instruccions tècniques complementàries; en la Llei 31/1995, de 8 de novembre, de prevenció de riscos laborals, i la seua normativa de desplegament; així com en les disposicions en matèria de restauració del medi ambient natural i altres disposicions legals que li siguen aplicables.

En qualsevol cas, els treballs de restauració que cal desenrotllar en la concessió minera Vega de Moll, núm. 2734-A, segons el pla de restauració integral aprovat en la corresponent resolució, hauran d’estar executats a la finalització de la vigència de la concessió minera afectada, sense perjuí de les pròrrogues que puguen autoritzar-se per a esta concessió minera.

Sèptima.Qualsevol modificació de l’explotació o de la restauració presentada que altere el contingut dels projectes ambientalment avaluats haurà de comptar, amb la tramitació reglamentària prèvia, amb l’oportuna autorització de l’administració minera.

Octava.L’entitat explotadora elaborarà un pla de seguiment i control geotècnic de talussos i, en particular, al voltant del Mas del Salzeral de Baix, que haurà de presentar al Servici Territorial d’Indústria, Energia i Mines de Castelló. Anualment, juntament amb el corresponent pla de labors, s’haurà d’annexar una memòria subscrita per la direcció facultativa amb informació sobre l’execució i resultats del citat pla de seguiment i control geotècnic.

Novena.De conformitat amb el que disposa l’article 7 del Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l’espai afectat per activitats mineres, l’entitat explotadora haurà de revisar el pla de restauració integral (d’ara en avant, PRI) cada cinc anys. En el cas que s’hagen produït canvis o hi haja modificacions substancials, haurà d’actualitzar este PRI per a la seua adaptació al reial decret citat i, si és el cas, al Decret 82/2005, de 2 d’abril, del Consell de la Generalitat Valenciana, d’ordenació ambiental d’explotacions mineres en espais forestals de la Comunitat Valenciana, i s’haurà de presentar a l’administració minera per a la seua tramitació i aprovació, si és procedent. S’haurà de procedir, així mateix, adequant i presentant les corresponents garanties de restauració d’acord amb el pressupost calculat en el referit PRI modificat.

Així mateix, si a conseqüència de la revisió del PRI es modifica el projecte d’explotació autoritzat, el PRI modificat s’haurà d’acompanyar, amb vista a la seua tramitació reglamentària i aprovació, si és procedent, del corresponent projecte d’explotació revisat i de l’oportuna documentació ambiental per a la seua avaluació per l’òrgan ambiental competent.

Dècima.Es notificarà al Servici Territorial d’Indústria, Energia i Mines de Castelló qualsevol contracte de treball o servicis amb empreses o terceres persones.

Onzena. Qualsevol troballa paleontològica d’interés rellevant que es realitze durant l’execució del projecte haurà de ser comunicada a la Conselleria d’Hisenda, Economia i Administració Pública i a l’Ajuntament de Morella, segons el que disposa l’article 63 de la Llei 4/1998, del patrimoni cultural valencià.

Dotzena.L’atorgament de la concessió minera s’entén sense perjuí de tercers i no exclou qualssevol altres autoritzacions o llicències que l’interessat haja d’obtindre en virtut de les disposicions legals que siguen aplicables.

Tretzena. La concessió podrà ser caducada per qualsevol de les causes a què es referix l’article 86 de la Llei 22/1973, de 21 de mines, i l’article 109 del Reglament general per al règim de la mineria, aprovat pel Reial decret 2857/1978, de 25 d’agost.

Esta resolució no és definitiva en via administrativa i contra esta es podrà interposar un recurs d’alçada davant de la Secretaria Autonòmica d’Indústria, Comerç i Consum en el termini d’un mes, comptat des de l’endemà de la notificació, d’acord amb el que establixen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 23 de desembre de 2024

Manuel Argüelles Linares

Director general d'Energia i Mines